Forslag til EUROPA-PARLAMENTETS OG RÅDETS AFGØRELSE om anvendelse af EU's Solidaritetsfond /* KOM/2011/0792 endelig */





BEGRUNDELSE Den interinstitutionelle aftale af 17. maj 2006[1] giver mulighed for at anvende Den Europæiske Solidaritetsfond inden for et årligt loft på 1 mia. EUR ud over det beløb, som er fastsat for de relevante udgiftsområder i den finansielle ramme. Betingelserne for at få støtte fra fonden er beskrevet i Rådets forordning (EF) nr. 2012/2002[2]. På grundlag af de anmodninger om tilskud fra fonden, som Spanien har indgivet på grund af et jordskælv i Murcia-regionen, og som Italien har indgivet på grund af oversvømmelser, skønnes skaderne alt i alt at udgøre: || || || || || (EUR) || Accepteret direkte skader || Tærskel || Beløb baseret på 2,5 % || Beløbet baseret på 6 % || Samlet beløb af foreslået EU-støtte Spanien – jordskælv i Lorca || 842,838 mio. || 3 536 mio. || 21 070 950 || - || 21 070 950 Oversvømmelse i Veneto || 676,357 mio. || 3 536 mio. || 16 908 925 || - || 16 908 925 I alt || || || || || 37 979 875 Efter en gennemgang af anmodningerne[3] og under hensyn til den maksimale grænse for tilskud fra fonden samt mulighederne for omfordeling af bevillinger til det udgiftsområde, hvor de ekstra udgifter skal afholdes, foreslår Kommissionen at overføre i alt 37 979 875 EUR fra Den Europæiske Unions Solidaritetsfond til udgiftsområde 3b i den finansielle ramme. Ved fremlæggelsen af dette forslag om anvendelse af fonden indleder Kommissionen den forenklede trepartsprocedure, jf. punkt 26 i den interinstitutionelle aftale af 17. maj 2006, for at sikre, at budgetmyndighedens to parter er enige om, at det er nødvendigt at anvende fonden, og at de kan tilslutte sig beløbets størrelse. Kommissionen opfordrer begge budgetmyndighedens parter til hver især at underrette den anden part og Kommissionen om sine intentioner. Hvis en af budgetmyndighedens to parter ikke kan give sin tilslutning, indkaldes der til et formelt trepartsmøde. Kommissionen vil i overensstemmelse med punkt 26 i den interinstitutionelle aftale af 17. maj 2006 fremlægge et forslag til ændringsbudget (FÆB) med henblik på at opføre de pågældende forpligtelses- og betalingsbevillinger på 2011-budgettet. Forslag til EUROPA-PARLAMENTETS OG RÅDETS AFGØRELSE om anvendelse af EU's Solidaritetsfond EUROPA-PARLAMENTET OG RÅDET FOR DEN EUROPÆISKE UNION HAR – under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[4], særlig punkt 26, under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond[5], under henvisning til forslag fra Kommissionen[6], og ud fra følgende betragtninger: (1) Den Europæiske Union har oprettet Den Europæiske Unions Solidaritetsfond ("fonden") for at udvise solidaritet med befolkningen i katastroferamte regioner. (2) Den interinstitutionelle aftale af 17. maj 2006 giver mulighed for at anvende fonden med et årligt loft på 1 mia. EUR. (3) Forordning (EF) nr. 2012/2002 indeholder bestemmelserne om fondens anvendelse. (4) Spanien har indgivet en anmodning om støtte fra fonden som følge af et jordskælv, og Italien har indgivet en anmodning om støtte fra fonden som følge af en oversvømmelse – VEDTAGET DENNE AFGØRELSE: Artikel 1 Den Europæiske Unions almindelige budget for regnskabsåret 2011 tilføres 37 979 875 EUR i forpligtelses- og betalingsbevillinger fra Den Europæiske Unions Solidaritetsfond. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den På Europa-Parlamentets vegne På Rådets vegne Formand Formand [1] EUT C 139 af 14.6.2006, s. 1. [2] EFT L 311 af 14.11.2002, s. 3. [3] Meddelelse til Kommissionen SEK(2011)1383 vedrørende en anmodning fra Spanien om anvendelse af EU’s Solidaritetsfond og Meddelelse til Kommissionen SEK(2011)1373 vedrørende en anmodning fra Italien om anvendelse EU’s Solidaritetsfond. [4] EUT C 139 af 14.6.2006, s. 1. [5] EFT L 311 af 14.11.2002, s. 3. [6] EUT C […] af […], s. […] og EUT C […] af […], s. […]